बाक्सा , जानुवारि 29 : आसाम दावबायारि बिफान्नि मंत्री आरो बड'लेन्ड पिपल्स प्रन्ट राजखान्थि दोलोनि दैदेनगिरि चन्डन ब्रम्ह बिथांआ दिनै ( मंगलबार ) बुङोदि , Constitution ( Scheduled Tribes ) Order ( Amendment ) Bill , 2019 आ हादोरसायाव थाखानाय ट्रायबेल सुबुंफोरनि गेजेराव जेबो खहा लाबोआ । बाक्सा जिल्लानि मुसलपुराव बाथौ फुजानि हाबाफारिआव बाहागो लानानै ब्रम्ह बिथांआ राज्यो राजानि सिगांआव बुङोदि , ट्रायबेल बिल 2019 खौ लानानै जेबो सिनथा खालामनांगौ गैया आरो थाखानाय ट्रायबेल सुबुंफोरनि लुबैनाय आरो मोन्थायफोरा एखे रोखोमैनो थागोन । ब्रम्ह बिथांआ बुंबावोदि , " आसाम सरकारनि सा 8 मंत्रीफोरखौ लानानै दाफुंजानाय खमिटि एबा GoM आ फारफ्रोमबो बिथिंखौ नायनानै नांगैबादि मावफारिया लानानै खामानिखौ मावफुंगोन , बेखौ लानानै हारिजों हारि समाजआव दावराव दावसिनि जेंना लाबोनांगौनि गोनांथि गैया " । राज्यो राजाफोरखौ ओनसोलाव गोजोन लाबोनो आरो नेनानै थानो थाखाय खावलायनानै मंत्री ब्रम्हआ बिथांआ बुङोदि , " बन्द' होनाय आरो धर्ना होनायफोरा जेंनाखौ सुस्राङा नाथाय सावरायनायनि गेजेरजोंसो जेंनाया सुस्रांजायो " मखनो गोनांदि , मिरु सरकारनि NDA सरकारआ Constitution ( Scheduled Tribes ) Order ( Amendment ) Bill , 2019 खौ पारलियामेन्टनि जथुमायाव लाबोनानै आसामनि मोन 6 गुबुन गुबुन हारिसाफोर फारियै - मरान , मटक , टाय अहम , कछ राजबंसि , आदिवासि आरो चुतीया हारिनि सुबुंफोरनो ट्रायबेल बिमुंनि गनायथि होनो थांगासिनो दं । थांनाय 9 जानुवारि 2019 अक्टखालि पारलियामेन्टनि राज्य' सभानि जथुमायाव बे बिलखौ गिबि खेबनि थाखाय टेबोलाव गथायदोंमोन । नाथाय माखासे दान्थे बिदान्थे जानायनि थाखाय बिलआ थाबथायो आरो गोदान आयेनआव महर मोनाखैमोन । फारसेथिं सर्बानन्द सनवाल बिथांआ दिनैनि गोथार बाथौ सान फालिनायाव गावनि गोजोनग्लायनायखौ टुयटारनि गेजेरजों जासिहरो आरो बुङोदि , Greetings to my brothers and sisters of the Bodo community on the sacred occasion of Bathou Puja . May this festival usher in joy and prosperity for all . 
ST बिलआ थाखानाय ट्रायबेल हारिनि जेबो खहा लाबोआ : चन्दन ब्रम्ह